Utgivelsen har et markant sjangerskifte i forhold til tidligere album og et personlig lyrisk preg med innhold av folkemusikk, jazz, orkestrering, blues og rock. Musikken er skrevet av Gilmour selv, og tekstene har han skrevet i samarbeid med forloveden og forfatteren Polly Samson, som var en vellykket kombinasjon i Pink Floyd-albumet The Division Bell. Utgivelsen har med flere kjente bidragsytere i Jools Holland, David Crosby, Graham Nash, Richard Wright (keyboardspiller i Pink Floyd), bassist Guy Pratt og gitaristen Bob Klose, som var gitarist i Pink Floyd tilbake i 1964. Phil Manzanera, kjent fra Roxy Music, er medprodusent og bidrar med keyboard. David Gilmour debuterte også som saxofonist på dette albumet.